kardosdrur/scandi-wiki huggingface dataset:
Manna

Manna har flere betydninger:
 Manna (biblen) - manna faldt fra himlen som israellitterne kunne spise mens de var i ørknen - bl.a. ifølge Anden Mosebog
 Manna (elm) - elmtræers frø - kan spises
 Manna (saft) - størknet saft fra forskellige træer - bl.a. mannaask
 Manna (frø) - frø fra flere græsarter - bl.a. mannasødgræs
 Manna (bebyggelse) - bebyggelse, ejerlav i Tise Sogn, Brønderslev Kommune

Se også 
 Mannasødgræs - græs
 So er Manna Hugsan - film
 Mannaask - træ
Satrupholm

Satrupholm er en bebyggelse og et forhenværende gods beliggende mellem landsbyen Satrup og Søndersø tæt ved Bondebro i Angel i Sydslesvig. Administrativt hører Satrupholm under Midtangel Kommune i Slesvig-Flensborg kreds i den tyske delstat Slesvig-Holsten. I kirkelig henseende hører Satrupholm under Satrup Sogn. Sognet lå i den danske tid i Strukstrup Herred.  

Satrupholm er første gang dokumenteret 1418. I begyndelsen stod Satrupholm under godset Gammelbygaard. I 1436 tog biskoppen i Slesvig Satrupholm i besiddelse. Senere gik godset helt over til Slesvig Domkapitel. Omkring 1530 købte amtsmand Henrik Ahlefeldt flere gårde omkring Satrupholm og oprettede her sit hovedgård. Senere blev godset udvidet med strøgods omkring. Så kom også Dollerød, Langsted og tre steder i Trelstrup ved vestkysten under Satrupholm. I 1629 blev godset gottorpsk. I 1632 blev komplekset forøget med enkelte gårde i Bistoft. I årene 1653 til 1685 var godset igen adeligt, for derefter igen at komme under gottorperne. Bortset fra store dele af Satrup Sogn hørte også en række ejendomme i Havetoft Sogn (Havetoft-Løjt, Hostrup, Torsballe) samt enkelte besiddelser i Hyrup, Lille Solt og Lille Kværn til komplekset. Efter 1653 kom flere besiddelser til (Obdrup, Rebbjerg). Efter 1685 blev gården ført som fyrstelig domænegård.

I 1720 blev Satrupholm kongelig dansk domænegård. I 1771 blev Satrupholm endelig parcelleret og nedlagt, hvorefter det sluttede godsområde i Satrup og Havetoft Sogne blev omstruktureret til Satrup Herred (Gottorp Amt). Til godset hørte med Obdrup (førhen selv en adelig gård), Rebbjerg og Bondsbøl i Havetoft Sogn tre avlgård.

Satrupholm er genstand i flere jyske folkesagn, hvor gårdens ejere Saager og sin kone plagede deres undergivne (Hoveri, Den onde frues død og Gengangere på Satrupholm). Der fortælles bl.a., at Saager og hans kone efter deres død kom tilbage som gengangere.

Syd for Satrupholm ligger med Satrup Mose et større moseområde.

Litteratur 
  Johannes Thomsen: Die Meierhöfe des Adelsgutes Satrupholm, i: Jahrbuch des Angler Heimatvereins, 20. bind (1956) s. 80–97.

Referencer 

Midtangel
Godser i Sydslesvig
Simona Spiridon

Simona Spiridon (født 1. februar 1980) en østrigsk/rumænsk tidligere håndboldspiller og håndboldtræner.

Hun har igennem sin karriere spillet for A.S. Silcotub Zalau, østrigske Hypo Niederösterreich i to omgange, CS Rulmentul Braşov, Győri ETO KC og Zvezda Zvenigorod.

Hun flyttede i 2001 til Østrig, hvor hun skulle spille for storklubben Hypo Niederösterreich. Tre år senere i 2004, skiftede hun statsborgerskab og spillede sin første landskamp for , samme år.

Referencer

Referencer 

Håndboldtrænere
Håndboldspillere fra Østrig
Håndboldspillere fra Rumænien
Corpus delicti

Corpus delicti (latin: corpus krop, delictum forbrydelse) omtales på dansk som forbrydelsens genstand. Udtrykket dækker over de ydre kendetegn på, at der er begået en forbrydelse. Fx ved et mord, at man finder liget eller den kniv, der blev brugt til at udføre mordet. Ved dokumentfalsk det forfalskede dokument og de hjælpemidler, der har frembragt dokumentet. Etc.

Udtrykket har ingen selvstændig betydning i moderne dansk (eller nordisk) strafferet, men benyttes ofte til at beskrive de samlede forudsætninger for at fastslå, at der er begået en forbrydelse. Eksempelvis er det ikke tilstrækkeligt at konstatere at en person er død og at en anden person holdt kniven. Hvis den formodede gerningsmand ikke havde forsæt (vilje) til at dræbe eller der foreligger nødværge, er der ikke tale om en forbrydelse.
Tilsvarende skal der i tilståelsessager fremskaffes bevis der bestyrker, at tilståelsen er sand, jfr. Retsplejelovens § 831, stk1, nr.1. 

På tysk benyttes begrebet ’Tatbestand’, dvs. alt det som forbrydelsen består af, men der findes intet tilsvarende nordisk udtryk.

Litteratur 
  3. forkortede og reviderede udgave, G. E. C. Gads Forlag 1959

Se også 
  Springer Verlag Berlin Heidelberg 2014   (eBook)

Referencer 

Juridiske begreber
Anastasija Marsenić

Anastasija Marsenić (født 24. februar 2003 i Danmark) er en kvindelig dansk/montenegrinsk håndboldspiller.. Hun er halv dansk og montenegrinsk. Hun er flere gange blev sammenlignet med den russiske verdenstjerne Anna Vjakhireva.

Referencer

Eksterne henvisninger 

Håndboldspillere fra Danmark
Håndboldspillere fra Montenegro
Håndboldspillere fra ŽRK Budućnost
Hadsten Ringvej

Hadsten Ringvej er en tosporet ringvej med en samlet længde på 2,9 km., der går vest og nord om Hadsten by. Ringvejen består af Vestre Ringvej og Nordre Ringvej.

Den første del af ringvejen blev anlagt i slutningen af 1970'erne med henblik på at forsyne nye boligområder og lede trafikken uden om byen.

En del af ringvejen - Nordre Ringvej - indgår i sekundærrute 587 mellem Løgten og Langå.

Historie 
Nordre Ringvej blev anlagt i slutningen af 1970'erne i forbindelse med udstykning af det boligområde, der blandt andet indeholder Norgesvej og Sverigesvej. Det samme er tilfældet for Vestre Ringvej fra Hammelvej til Vesterskovvej, der blev anlagt som vejforsyning til boligområdet Uranusvej og Plutovej.

I 1980'erne blev de to ringveje forbundet af en ny bro over jernbane mellem Vestergade og Kirkevej.

Vestre Ringvej blev i begyndelsen af 2010'erne forlænget ca. 200 m mod syd fra Hammelvej og der blev etableret en rundkørsel, da der boligområdet Nygårdsvænget blev etableret. I 2019 besluttede byrådet i Favrskov Kommune at afsætte penge til en yderligere forlængelse af Vestre Ringvej med ca. 750 m mod syd til Toftegårdsvej. Den vejstrækning blev anlagt i 2020 og åbnede i november 2020.

Fremtidige forlængelser 
Den gældende kommuneplan for Favrskov Kommune (2017-29) indeholde en arealreservation for en forlængelse af ringvejen sydvest om Hadsten - fra Hammelvej til Skanderborgvej. Derudover er der i kommuneplanen to arealreservationer for omfartsveje - én mod nord fra Kirkevej og nord om Nørre Galten og én øst om byen fra Vinterslev/Randersvej til motorvej E45 ved Selling.

Kilder 

Ringvej
Ringveje i Danmark
Heissafjorden

Heissafjorden eller Hessafjorden er en fjord i Ålesund og Sula kommuner i    Møre og Romsdal fylke i Norge. Den er 5,5 kilometer lang og ligger mellem øen Heissa i Ålesund og nordvestenden af øen Sula. Kommunegrænsen går midt i fjorden. Heissafjorden har indløb fra Breidsundet i vest, mellem Eltraneset i syd og Stavneset i nord. Ved Slinningen på Heissa fortsætter  fjorden mod øst i Borgundfjorden.
Fjorden er 106 meter på det dybeste.

Kilder og henvisninger 

Fjorde i Møre og Romsdal
Ålesund
Sula
Uløst problem

Indenfor videnskab og matematik er et uløst problem eller åbent spørgsmål, et kendt problem som kan formuleres præcist - og som formodes at have en objektiv og verificerbar løsning, men som endnu ikke er blevet løst.

I videnskabens historie, er nogle af disse formodede uløste problemer blevet "løst" ved at vise at de ikke var veldefinerede.
Indenfor matematik, er vedrører mange uløste problemer spørgsmålet og hvad enten en bestemt definition er eller ikke er konsistent.

To bemærkelsesværdige eksempler indenfor matematik som er blevet løst og afsluttet af forskere i det sene 20. århundrede er Fermats sidste sætning og firfarveproblemet. Et vigtigt uløst matematisk problem, der blev løst i det tidlige 21. århundrede er Poincaréformodningen.

Uløste problemer eksisterer i alle videnskabelige felter.

Se også 
 Hilberts problemer
 Millenniumproblemerne

Referencer

Eksterne henvisninger 
 
 
 Open Problem Garden The collection of open problems in mathematics build on the principle of user editable ("wiki") site
Audio-Technica

Audio Technica er en japansk virksomhed med hovedsæde i Shinjuku, Tokyo, der fremstiller audioudstyr. De er kendt for at producere mikrofoner, pickups til pladespillere og hovedtelefoner.

Referencer

Eksterne henvisninger 

 Audio-Technica 

Elektronikvirksomheder fra Japan
Etableret i 1962
Balys Dvarionas

Balys Dvarionas (født 19. juni 1904 i Liepāja, Letland - død 23. august 1972 i Vilnius, Litauen) var en litauisk komponist, professor, dirigent, pianist, organist og lærer.

Dvarionas studerede komposition privat hos Alfred Kalnins, og senere på Musikkonservatoriet i Leipzig og i Berlin hvor han også studerede klaver. Han har skrevet en symfoni, orkesterværker, kammermusik, koncertmusik, balletmusik, operaer, vokalmusik etc. Dvarionas underviste som professor i klaver på Musikkonservatoriet i Vilnius, og var også en aktiv organist og dirigent.

Udvalgte værker 

 Symfoni (i E-mol) "Jeg bøjer mig for mit indfødte land" (1947) - for orkester
 2 Klaverkoncerter (1960-1962) - for klaver og orkester
 Violinkoncert (1948) - for violin og orkester
 Dalia (1957-1959) - opera

Eksterne henvisninger 
 om Balys Dvarionas på www.musicweb-international.com

Komponister fra Litauen
Dirigenter
Pianister
Professorer
Lærere
Abelis Klenickis

Abelis Klenickis (født 14. juli 1904 i Taurage - død 14. maj 1990 i Vilnius, Litauen) var en litauisk komponist, dirigent, violinist og lærer.

Klenickis studerede komposition på Musikkonservatoriet i Kaunas, og direktion på Musikkonservatoriet i Moskva. Han skrev en symfoni, orkesterværker, kammermusik, koncertmusik, operaer, oratorier, kantater etc.

Klenickis underviste i komposition på Musikkonservatoriet i Vilnius og var aktiv som udøvende violinist og dirigent.

Udvalgte værker 

 Symfoni (1982) - for orkester
 Violinkoncert (1929) - for violin og orkester
 Sinfonietta (1962) - for orkester
 Variationer (1971) - for kammerorkester

Eksterne henvisninger 
 om Abelis Klenickis på www.musicweb-international.com

Komponister fra Litauen
Dirigenter
Violinister
Lærere
Vytautas Laurušas

Vytautas Laurušas (født 8. maj 1930 i Šiauliai, Litauen, død 29. april 2019) var en litauisk komponist, professor, rektor, lærer, dirigent og politiker.

Laurušas studerede komposition på Musikkonservatoriet i Vilnius hos Julius Juzeliūnas. Han var rektor, professor og lærer i komposition på det Litauiske Musikakademi og formand for den Litauiske komponistforening. Laurušas skrev fire symfonier, orkesterværker, kammermusik, opera, korværker, vokalmusik og instrumentalværker etc. 

Fra 1971 til 1986 var Laurušas kandidat til medlemskab af centralkomiteen for Litauens kommunistparti og fra 1986 blev han indvalgt i kommunistpartiets centralkommite. Fra 1975 var han stedfortræder i det Litauiske SSR' øverste sovjet, fra 1980 til 1986 næstformand.

Udvalgte værker 

 Symfoni nr. 1 "Af bønner" (2000) - for strygeorkester
 Symfoni nr. 2 "Latin" (2006) - for mezzosopran og orkester
 Symfoni nr. 3 "X" (2009) - for orkester
 Symfoni nr. 4 (2011) - for orkester

Eksterne henvisninger 
 om Vytautas Laurušas på www.musicweb-international.com

Komponister fra Litauen
Dirigenter
Professorer
Rektorer
Lærere
Politikere fra Litauen
Ledere
Onutė Narbutaitė

Onutė Narbutaitė-Skirmantienė (født 12. juni 1956 i Vilnius, Litauen) er en litauisk komponist og lærer.

Narbutaitė studerede komposition på Musikkonservatoriet i Vilnius hos Julius Juzeliūnas. Hun underviste i teori og musikhistorie på samme institution (1979-1982). Narbutaitė har skrevet 4 symfonier, orkesterværker, kammermusik, korværker, vokalmusik, instrumentalværker etc. Hun lever i dag som freelance-komponist i Vilnius. Hun modtog den Litauiske Nationalpris (1997).

Udvalgte værker 

 Symfoni nr. 1 (1979) - for orkester
 Symfoni nr. 2 "med triangel" (1996) - for orkester
 Symfoni nr. 3 (2001) - for orkester
 Symfoni nr. 4 "Flodbredens Symfoni" (2007) - for orkester

Eksterne henvisninger 
  om Onutė Narbutaitė på www.musicweb-international.com

Komponister fra Litauen
Lærere
Personer fra Vilnius
Esteban Benzecry

Esteban Benzecry (født 13. april 1970 i Lissabon, Portugal) er en argentinsk/fransk komponist.

Benzecry studerede komposition privat i Argentina, inden han rejste til Frankrig og studerede komposition der på Musikkonservatoriet i Paris hos Jacques Charpentier. Han har skrevet 3 symfonier, orkesterværker, kammermusik, koncertmusik, instrumentalværker, klaverstykker etc. Han er bosat og er statsborger i Frankrig.

Udvalgte værker 

 Symfoni nr. 1 "Livets kompendium" (1993) - for orkester
 Symfoni nr. 2 (1998) - for orkester
 Symfoni nr. 3 "Forspil til et nyt årtusinde" (1999) - for orkester
 Overture "Tanguera" (Hyldest til Astor Piazzolla) (1993) - for orkester

Eksterne henvisninger 

 om Esteban Benzecry på www.musicweb-international.com 

Komponister fra Argentina
Komponister fra Frankrig
Florencio Asenjo

Florencio Gonzalez Asenjo (født 28. september 1926 i Buenos Aires, Argentina - død 10. juni 2013 i Pittsburgh, Pennsylvania, USA) var en argentinsk/amerikansk komponist, professor, lærer og matematiker.

Asenjo studerede komposition privat hos den spanske komponist Jaime Pahissa i Argentina. Han var uddannet matematiker på La Plata Universitet i Argentina, hvor han også underviste efter endt eksamen. Han kom til Usa (1958), hvor han blev lærer og professor i teori og matematik på Universitetet i Georgetown, og Universitetet i Southern Illinois. Han komponerede som freelance komponist ved siden af dette erhverv. Asenjo har skrevet 8 symfonier, orkesterværker, kammermusik, koncertmusik og klaverstykker etc. 
Hans symfonier er indspillet på cd på feks Chandos Records, og er blevet spillet af mange symfoniorkestre Verden over, som feks af det Bulgarske Filharmoniske Symfoniorkester, og Warsawa Nationale Filharmoniske Orkester. Han var primært en symfonisk og orkestral komponist.

Udvalgte værker 

 Symfoni nr. 1 (1948) - for strygere Symfoni nr. 2 "Maximalist"  "Instrumentale dialoger" (1978) - for orkester
 Symfoni nr. 3 "Krystalliseringer" (1987) - for orkester
 Symfoni nr. 4 "Udgydelser" (2003) - for orkester
 Symfoni nr. 5 "Allestedsnærværelse" (2003) - for orkester
 Symfoni nr. 6 "Lidenskab og apotheose" (2004) i to satser - for orkester
 Symfoni nr. 7 "Resonanser" (2006) - for Solo Instrumenter og orkester
 Symfoni nr. 8 "Koncertante"'' (2008) - for orkester

Eksterne henvisninger
  om Florencio Asenjo
  om Flornecio Asenjo på www.musicweb-international.com 

Komponister fra Argentina
Komponister fra USA
Professorer
Lærere

Matematikere fra USA
Point-of-care-testning

Point-of-care testning ('POCT', patientnær testning, 'bedside testing') er en medicinsk diagnostisk test på eller i nærheden af patienten, på plejepunktet − det vil sige tid og sted for behandlingen, patientplejen.
Det er i modsætning til det historiske mønster, hvor testning helt eller oftest var begrænset til et medicinsk laboratorium, hvilket indebar at prøver måtte sendes afsted, og man måtte vente timer eller dage på resultaterne og derfor i mellemtiden fortsætte pleje og behandling uden den ønskede information.

Billeder

Noter og referencer 
Noter

Referencer

Se også 
 Medicinsk undersøgelse

Eksterne henvisninger 

 "Faglig delstrategi. Point of Care Testing (POCT)" fra Dbio.dk, Danske bioanalytikere (PDF-fil)
 "Specialevejledning for klinisk biokemi" fra Sst.dk, Sundhedsstyrelsen, 6. oktober 2016 (PDF-fil) − "... Efterhånden er der udviklet robuste små instrumenter, der er velegnede til patientnær undersøgelse eller ”bed-side-testing” (Point-of-Care-Testing, POCT) for en række hyppigt anvendte klinisk biokemiske analyser. ..."
 "Existing and Emerging Technologies for Point-of-Care Testing" fra Nih.gov, 2014. National Center for Biotechnology Information, U.S. National Library of Medicine

Diagnostik
Medicinske undersøgelser
Vandområdeplan 1.5 Randers Fjord

Vandplan 1.5 Randers Fjord omfatter et areal på   ca. 3.250 km²  og består hovedsageligt af Gudenåen og dens opland der er Danmarks sørigeste vandsystem.  Af Randers Fjords samlede opland udgør  oplandet til Gudenåen er ca. 2600 km².  Alling Å, der udmunder i Grund Fjord, er et andet større tilløb.

Vandområdeplan Randers Fjord omfatter  1.883 km målsatte vandløb, og  berører 10 kommuner: Silkeborg Kommune, Skanderborg, Horsens, Favrskov, Viborg, Randers, Norddjurs, Hedensted, Vejle, Ikast-Brande, Odder, Århus og Syddjurs. 

En lang række af  landets søtyper er repræsenteret, blandt andet den
dybe, klarvandede Hald Sø ved Viborg, de næringsfattige Tingdalsøerne
og skovsøerne med humusrigt vand. Langt de fleste er dog forholdsvis lavvandede søer med højt næringsindhold og har derfor i sommerperioden uklart vand. Der er i alt ca. 8.500 søer på over 100 m² i vandplanområdet med  et areal på godt 9,7 km² i alt, hvilket svarer til ca. 3 % af oplandets samlede areal. Der er 66 søer, som er større end 5 hektar,
bl.a. Mossø på 1660 ha, der er oplandets største sø.I vandplanen indgår desuden 121 søer i Natura 2000-områder, som har naturtyper.

Natura 2000
Vandplanområdet omfatter i alt 11 stk. Natura 2000-områder  med et samlet areal på ca. 21.000 ha eksklusiv havområdet, som udgør en meget væsentlig del af det store Natura 2000-område, der strækker sig op til Ålborg Bugt (Natura 2000-område nr. 14 Ålborg Bugt, Randers Fjord og Mariager Fjord). 

I Natura 2000-planlægningen er det lagt til grund, at vandplanlægningen vil medføre en forbedret vandkvalitet og mere naturlig hydrologi til gavn for Natura 2000-områderne. 

Natura 2000-område nr. 14 Ålborg Bugt, Randers Fjord og Mariager Fjord
Natura 2000-område nr. 30 Lovns Bredning, Hjarbæk Fjord og Skals Ådal
Natura 2000-område nr. 34 Brandstrup Mose
Natura 2000-område nr. 35 Hald Ege, Stanghede og Dollerup Bakker
Natura 2000-område nr. 49 Gudenå og Gjern Bakker
Natura 2000-område nr. 52 Salten Å, Salten Langsø, Mossø og søer syd for Salten Langsø og dele af Gudenå
Natura 2000-område nr. 53 Sepstrup Sande, Vrads Sande, Velling Skov og Palsgård Skov
Natura 2000-område nr. 54 Yding Skov og Ejer Skov
Natura 2000-område nr. 57 Silkeborgskovene
Natura 2000-område nr. 76 Store Vandskel, Rørbæk Sø, Tinnet Krat og Holtum Ådal øvre del
Natura 2000-område nr. 77 Uldum Kær, Tørring Kær og Ølholm Kær
Natura 2000-område nr. 229 Bjerre Skov og Haslund Skov

Der også et Ramsarområde ved Randers Fjord, udpeget efter en international aftale om at beskytte levesteder for
vandfugle. Randers Fjord betegnes som en rigtig flodmunding, hvor åens ferske
vand blandes med havets salte.

Se også
Internationale naturbeskyttelsesområder i Danmark

Kilder og henvisninger

Vandplaner
Neto (fodboldspiller, født 1989)

Norberto Murara Neto (født d. 19. juli 1989), kendt som bare Neto, er en brasiliansk professionel fodboldspiller, som spiller for Premier League-klubben Bournemouth.

Klubkarriere

Atlético Paranaense 
Neto begyndte sin karriere hos Atlético Paranaense, hvor han gjorde sin professionelle debut i august 2009.

Fiorentina 
Neto skiftede i januar 2011 til italienske Fiorentina. Han tilbragte sine første 2,5 sæsoner som reservemålmand bag henholdvis Artur Boruc og Emiliano Viviano, før han i 2013-14 sæsonen fik sit gennembrud, og overtog rollen som førstevalgsmålmand.

Juventus 
Neto skiftede i juli 2015 til Juventus. Han tilbragte to sæsoner i klubben, begge som reservemålmand bag Gianluigi Buffon.

Valencia 
Neto skiftede i juli 2017 til spanske Valencia. Han spillede som førstevalgsmålmand i sine to sæsoner i klubben.

Barcelona 
Neto skiftede i juni 2019, som del af en aftale, som sendte Jasper Cillesen til Valencia. Han spillede som reservemålmand bag Marc-André ter Stegen i sine tre sæsoner i Barcelona.

Bournemouth 
Neto skiftede i august 2022 til Bournemouth efter kontraktudløb i Barcelona. Efter at have begyndt 2022-23 sæsonen som andetvalg bag Mark Travers, så overtog Neto rollen som førstevalg i oktober 2022, efter en række dårlige optrædener af Travers.

Landsholdskarriere

Olympiske landshold 
Neto var del af Brasiliens trup til sommer-OL 2012, hvor at Brasilien vandt sølv.

Seniorlandshold 
Neto blev for første gang kaldt op på det brasilianske landshold i september 2010, men spillede ikke for holdet. Han var del af Brasiliens trup til Copa América 2015, dog igen uden det lykkedes at komme på banen. Det var først den 18. september 2018, at han fik sin første, og hidtil eneste, landskamp for Brasilien.

Titler 
Juventus
 Serie A: 2 (2015-16, 2016-17)
 Coppa Italia: 2 (2015-16, 2016-17)
 Supercoppa Italiana: 1 (2015)

Valencia

 Copa del Rey: 1 (2018-19)

Barcelona

 Copa del Rey: 1 (2020-21)

Brasilien U/23

 Sommer-OL sølvmedalje: 2012

Referencer

Eksterne henvisninger 

Fodboldspillere fra Brasilien
Fodboldlandsholdsspillere fra Brasilien
Fodboldspillere fra Clube Atlético Paranaense
Fodboldspillere fra ACF Fiorentina
Fodboldspillere fra Juventus F.C.
Fodboldspillere fra Valencia CF
Fodboldspillere fra FC Barcelona
Fodboldspillere fra A.F.C. Bournemouth
Deltagere ved Copa América 2015
Fodboldspillere ved sommer-OL 2012
Medaljevindere ved sommer-OL 2012
Olympiske medaljevindere i fodbold
Michael Anthony

Michael Anthony Sobolewski (født 20. juni 1954) er en amerikansk musiker, der i øjeblikket er bassist og backing vokalist for supergrupperne Chickenfoot og the Circle. Anthony var tidligere bassist og baggrundsvokalist for Van Halen fra 1974 til 2006.

Kildeangivelser

Eksterne henvisninger 
 

Bassister fra USA
Personer fra Chicago
Wolfgang Van Halen

Wolfgang William Van Halen (født 16. marts 1991 i Santa Monica, Californien) er en amerikansk musiker, der i øjeblikket er bassist for Van Halen efter at have erstattet Michael Anthony i 2006. Han er også den tidligere bassist for heavy metal-bandet Tremonti. Han er det yngste medlem af Van Halen.

Kildeangivelser

Eksterne henvisninger 
 

Bassister fra USA
Heavy metal-musikere fra USA
Personer fra Californien
Neto

Neto kan henvise til flere artikler:

 Agostinho Neto – forhenværende præsident i Angola
 Neto Baiano – brasiliansk fodboldspiller
 Neto (fodboldspiller, født 1989) – brasiliansk fodboldspiller
Antinatalisme

Antinatalisme er en filosofisk position og social bevægelse, der tildeler fødslen en negativ værdi. Antinatalister hævder, at folk skal afholde sig fra forplantning, fordi det er moralsk dårligt. Professor David Benatar er en førende ekspert inden for dette område. 

Før i tiden handlede antinatalisme mere om smerten ved livet og ikke at bringe dette videre.  

I dag handler det meget om overbefolkning og at tage ansvar for at stoppe dette. Det handler om at finde en anden menig med livet end den klassiske, gammeldags og forventede "familielivsstil".   

Mange har en dømmende holdning til antinatalisme, da det kan virke ekstremistisk for den neurotypiske. Ofte glemt er det, at antinatalisme især handler om det meget etiske punkt; at reducere smerte så meget som muligt.

Kildeangivelser 

Filosofiske retninger